laion/Wikipedia-Exotic huggingface dataset:
ნიკი ჰეილი

ნიმარატა ნიკი ჰეილი (ინგლ. Nimrata Nikki Randhawa Haley; ქორწინებამდე - რანდჰავა, სრული სახელი - ნიმარატა ნიკი ჰეილი; დ. 20 იანვარი, 1972, ბამბერგი, სამხრეთი კაროლინა) — ამერიკელი პოლიტიკოსი და ელჩი, რომელიც მსახურობდა სამხრეთ კაროლინას 116-ე გუბერნატორად 2011 წლიდან 2017 წლამდე და ამერიკის შეერთებული შტატების 29-ე ელჩად გაერთიანებული ერების ორგანიზაციაში ორი წლის განმავლობაში, 2017 წლის იანვრიდან 2018 წლის დეკემბრამდე. რესპუბლიკური პარტიის წევრი, ის პირველი ინდოელი ამერიკელია, რომელიც საპრეზიდენტო კაბინეტში მსახურობს. ჰეილი დაიბადა ბამბერგში, სამხრეთ კაროლინაში და მიიღო ბუღალტერიის ხარისხი კლემსონის უნივერსიტეტში. ჰეილის ოჯახი ფლობდა ტანსაცმლის ბიზნესს, სადაც ის ბუღალტერად მუშაობდა. შემდგომში იგი ქალთა ბიზნესის მფლობელთა ეროვნული ასოციაციის პრეზიდენტად აირჩიეს. ჰეილის პოლიტიკური კარიერა დაიწყო სამხრეთ კაროლინას წარმომადგენელთა პალატაში 2004 წელს არჩევით, სადაც ის სამი ვადით მსახურობდა. 2010 წელს, მისი მესამე ვადის განმავლობაში, იგი აირჩიეს სამხრეთ კაროლინას გუბერნატორად და 2014 წელს არჩევნებში მეორედ გაიმარჯვა . ჰეილი იყო სამხრეთ კაროლინას პირველი ქალი გუბერნატორი, აშშ-ის ყველაზე ახალგაზრდა გუბერნატორი და ინდური წარმოშობის მეორე გუბერნატორი (ლუიზიანის რესპუბლიკელი გუბერნატორის, ბობი ჯინდალის, შემდეგ). ჰეილი იყო შეერთებული შტატების ელჩი გაეროში 2017 წლის იანვრიდან 2018 წლის დეკემბრამდე. 2017-2018 წლებში ჩრდილოეთ კორეის კრიზისის ფონზე ჰეილიმ დაადასტურა შეერთებული შტატების მზადყოფნა გამოიყენოს სამხედრო ძალა ჩრდილოეთ კორეის შემდგომი სარაკეტო გამოცდების საპასუხოდ. იგი იცავდა აშშ-ის ინტერესებს, განსაკუთრებით აშშ-ის მხარდაჭერას ისრაელისადმი უშიშროების საბჭოში, და ხელმძღვანელობდა აშშ-ის გასვლას გაეროს ადამიანის უფლებათა საბჭოდან. მან საკუთარი ნებით დატოვა ელჩის თანამდებობა 2018 წლის 31 დეკემბერს ჰეილი არის 2024 წლის რესპუბლიკური პარტიის საპრეზიდენტო პრაიმერის კანდიდატი შეერთებული შტატების პრეზიდენტის პოსტზე 2024 წლის საპრეზიდენტო არჩევნებში . მან თავისი კამპანია 2023 წლის თებერვალში დაიწყო. ვიკისაწყობში არის გვერდი თემაზე: ნიკი ჰეილი ვიკიციტატაში არის გვერდი თემაზე: ნიკი ჰეილი ოფიციალური საიტი საპრეზიდენტო კანდიდატობის წამოყენების ვიდეო, 14 თებერვალი 2023 Ambassador Nikki R. Haley საიტზე Wayback Machine (archived July 24, 2018) ↑ AmbNikkiHaley. (May 20, 2018) Nikki is my name on my birth certificate. I married a Haley. I was born Nimarata Nikki Randhawa and married Michael Haley.. Missing or empty |number= (help) ↑ Read Nikki Haley's resignation letter to Trump | CNN Politics. CNN (October 9, 2018). ციტირების თარიღი: October 20, 2021 ↑ Nikki Haley – great advocate of India-US relationship: Indian-Americans. ციტირების თარიღი: 2020-11-03 ↑ Hennigan, Adrian (September 10, 2018). „13 Times Nikki Haley Stood Up for Israel at the UN (And AIPAC)“. Haaretz. დაარქივებულია ორიგინალიდან — April 4, 2021. ციტირების თარიღი: June 9, 2020. ↑ Borger, Julian (2018-10-10). „Nikki Haley resigns as US ambassador to UN, shocking fellow diplomats“. The Guardian (ინგლისური). ISSN 0261-3077. დაარქივებულია ორიგინალიდან — February 14, 2023. ციტირების თარიღი: 2023-02-14. ↑ Nikki Haley launches presidential campaign, challenging Trump for GOP nomination. ციტირების თარიღი: 2023-02-14
ფიფა-ს კონფედერაციის თასი 2017

ფიფა-ს კონფედერაციის თასი 2017 — ფიფა-ს კონფედერაციის თასის მე-10 გათამაშება, რომელიც რუსეთის ფედერაციაში ჩატარდა 17 ივნისიდან 2 ივლისამდე. ტურნირი ითვლება 2018 წლის მსოფლიო ჩემპიონატის შესავლად. 1 მუქად აღნიშნულია ის წელი, რომელშიც ნაკრებმა კონფედერაციის თასი მოიგო. კურსივად აღნიშნულია წელი, რომელშიც ქვეყანამ კონფედერაციის თასს უმასპინძლა. 2 ავსტრალიის ყველა წინა გამოსვლა კონფედერაციის თასზე მოხდა ოკეანეთის კონფედერაციის სახელზე. ეს მათი პირველი გამოსვლაა აზიის სახელით. თარგი:შენიშვნების სია-ua ყველა დრო მოცემულია საქართველოს დროით (UTC+4) ვიკისაწყობში არის გვერდი თემაზე: ფიფა-ს კონფედერაციის თასი 2017 ფიფა-ს კონფედერაციის თასი დაარქივებული 2010-06-15 საიტზე Wayback Machine. , FIFA.com
ბონ-ჟეზუსი (რიუ-გრანდი-დუ-ნორტი)

ბონ-ჟეზუსი (პორტ. Bom Jesus) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 9 440 ადამიანს შეადგენდა, მოსახლეობის სიმჭიდროვე 77.35 კმ²-ზე. ფართობი 122 038 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ბრეჟინიუ (რიუ-გრანდი-დუ-ნორტი)

ბრეჟინიუ (პორტ. Brejinho) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 144 მეტრზე. მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 11 577 ადამიანს შეადგენდა, მოსახლეობის სიმჭიდროვე 188.06 კმ²-ზე. ფართობი 61 559 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
იელმუ-მარინიუ

იელმუ-მარინიუ (პორტ. Ielmo Marinho) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 12 171 ადამიანს შეადგენდა, მოსახლეობის სიმჭიდროვე 39.01 კმ²-ზე. ფართობი 312 028 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ბოა-საუდი

ბოა-საუდი (პორტ. Boa Saúde) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 104 მეტრზე. მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 9 011 ადამიანს შეადგენდა, მოსახლეობის სიმჭიდროვე 48.16 კმ²-ზე. ფართობი 187 107 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ლაგოა-დ’ანტა

ლაგოა-დ'ანტა (პორტ. Lagoa d'Anta) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 6 227 ადამიანს შეადგენდა, მოსახლეობის სიმჭიდროვე 58.94 კმ²-ზე. ფართობი 105 652 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
დმანური ფელსი

დმანური ფელსი — მეფე დავით VI ნარინის მიერ დმანისში 1245 წელს მოჭრილი სპილენძის მონეტა. შუბლზე სამენოვანი (სპარსული, არაბული, ქართული) ზედწერილია: „მონა ყაანისა, ქვეყნის მპყრობელისა, დავით მეფე“. ზოგიერთ ეგზემპლარზე აღნიშნულია მოჭრის თარიღი ქართული ქორონიკონით — 465 (1245). ზურგზე არაბულად აწერია: „ქალაქსა დმანისს ხანგრძლივ ჰყოს იგი ღმერთმან (წელსა) ექვსას ორმოცდაორსა (ჰიჯრით)“ და მოჭრის თარიღი ჰიჯრით — 642 (1245). XIII საუკუნის დმანისში ზარაფხანის არსებობა გვიჩვენებს, რომ მონღოლთა ბატონობის დროს ერთხანს დმანისის საქართველოს ერთ-ერთი პოლიტიკური ცენტრი ყოფილა. ლომოური თ., XIII საუკუნის ქართული ფულის საკითხთა გამო, «საქართველოს სახელმწიფო მუზეუმის მოამბე», 1940, ტ. 10 B; წერეთელი გ., დმანისის მონეტის გამო, «ლიტერატურული ძიებანი», 1944, ტ. 2 ჯალაღანია ი., ქართული საბჭოთა ენციკლოპედია, ტ. 3, თბ., 1978. — გვ. 595. ჯალაღანია ი., ენციკლოპედია „საქართველო“, ტ. 2, თბ., 2012. — გვ. ?.
ლაგოა-დი-პედრასი

ლაგოა-დი-პედრასი (პორტ. Lagoa de Pedras) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 6 989 ადამიანს შეადგენდა, მოსახლეობის სიმჭიდროვე 59.24 კმ²-ზე. ფართობი 117 971 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ლაგოა-სალგადა

ლაგოა-სალგადა (პორტ. Lagoa Salgada) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 7 564 ადამიანს შეადგენდა, მოსახლეობის სიმჭიდროვე 95.59 კმ²-ზე. ფართობი 79 126 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
მონტი-ალეგრი (რიუ-გრანდი-დუ-ნორტი)

მონტი-ალეგრი (პორტ. Monte Alegre) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 20 685 ადამიანს შეადგენდა, მოსახლეობის სიმჭიდროვე 98.07 კმ²-ზე. ფართობი 210 918 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ნოვა-კრუსი

ნოვა-კრუსი (პორტ. Nova Cruz) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 73 მეტრზე. მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 35 490 ადამიანს შეადგენდა, მოსახლეობის სიმჭიდროვე 127.82 კმ²-ზე. ფართობი 277 658 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პასა-ი-ფიკა

პასა-ი-ფიკა (პორტ. Passa e Ficas) — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 189 მეტრზე. მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში. 2010 წლის მონაცემებით, მოსახლეობა 11 100 ადამიანს შეადგენდა, მოსახლეობის სიმჭიდროვე 263.43 კმ²-ზე. ფართობი 42 137 კმ²-ია. რიუ-გრანდი-დუ-ნორტი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ჰაია ბინტ ალ-ჰუსეინი

ჰაია ბინტ ალ-ჰუსეინი (არაბ. الأميرة هيا بنت الحسين‎‎; დ. 3 მაისი 1974, ამანი, იორდანია) — იორდანიის მეფე ჰუსეინის და მისი მესამე ცოლის — დედოფალი ალიას ქალიშვილი, მეფე აბდულა II-ის ნახევარი და. პრინცესა ჰაია არაბთა გაერთიანებული საამიროების პრემიერ-მინისტრის, შეიხ მოჰამედ ბინ რაშიდ ალ მაკტუმის მეოთხე და უმცროსი მეუღლეა. იგი არის მუჰამედის 41-ე თაობის პირდაპირი შთამომავალი, რადგან ის დაიბადა ჰაშიმიდების ოჯახში (რომლებიც იორდანიას 1921 წლიდან მართავენ). ინგლისში ოქსფორდის უნივერსიტეტის კურსდამთავრებული, პრინცესა ჰაია საყოველთაოდ ცნობილი ცხენოსანია, რომელიც იორდანიაში ასპარეზობდა ცხენოსნობის საერთაშორისო კონკურსში და არის საცხენოსნო სპორტის საერთაშორისო ფედერაციის ორგზის პრეზიდენტი (FEI). გარდა ამისა, პრინცესა ჩართულია სხვადასხვა საქველმოქმედო საქმიანობაში. პრინცესა ჰაია სწავლობდა ბრიტანეთში, სადაც ის ესწრებოდა ბადმინტონის სკოლას ბრისტოლში, ბრაიანსტონის სკოლას დორსეტში და მოგვიანებით წმინდა ჰილდას სკოლას, ასევე აქვს დამთავრებული ოქსფორდის უნივერსიტეტი, სადაც მიიღო ბაკალავრის ხარისხი ფილოსოფია, პოლიტიკისა და ეკონომიკაში. 2004 წლის 10 აპრილს, პრინცესა ჰაია ცოლად გაყვა დუბაის ემირს შეიხ მოჰამედ ბინ რაშიდ ალ მაკტუმს ამანში, იორდანიის დედაქალაქში. 2007 წლის 2 დეკემბერს დუბაიში, პრინცესა ჰაიას შეეძინა თავისი პირველი შვილი, შეიხა ჯალილა ბინტ მოჰამედ ბინ რაშიდ ალ მაკტუმი. ბავშვის დაბადება დაემთხვა 2 დეკემბერს, არაბთა გაერთიანებული საემიროების 36-ე ეროვნულ დღეს. 2012 წლის 7 იანვარს მას მეორე შვილი ეყოლა, შეიხი ზაიედ ბინ მოჰამედ ბინ რაშიდ ალ მაკტუმი.  იორდანია: რაინდის უზენაესი ორდენი, სპეციალური კლასი  იორდანია: ალ-ჰუსეინის ბრწყინვალების მე-2 კლასის მედლის მიმღები  საფრანგეთი: საპატიო ლეგიონის ორდენის ოფიცერი გაერო  გაერო 2015 შიმშილის გმირის ჯილდო, გაეროს მსოფლიო სასურსათო პროგრამა, დავოსი, შვეიცარია, (22 იანვარი 2015) ვიკისაწყობში არის გვერდი თემაზე: ჰაია ბინტ ალ-ჰუსეინი ოფიციალური საიტი Tkiyet Um Ai ოფიციალური საიტი ↑ Gort Scott wins contest for Oxford University college extension (17 March 2016). ციტირების თარიღი: 10 August 2016. ↑ Princess Haya of Jordan: A modern Arabian tale. ციტირების თარიღი: 10 August 2016. ↑ HRH PRINCESS HAYA BINT AL HUSSEIN WFP GOODWILL AMBASSADOR (PDF). ციტირების თარიღი: 2017-05-25. ↑ St Hilda’s College, Oxford releases concept designs for Redefining St Hilda’s invited competition — Malcolm Reading Consultants. ციტირების თარიღი: 10 August 2016. ↑ HRH Princess Haya Bint Al Hussein - profile. დაარქივებულია ორიგინალიდან — 30 სექტემბერი 2005. ციტირების თარიღი: 7 March 2011. ↑ Jordan News Agency - Petra - Sheikh Rashid Al Maktoum, Princess Haya name their new baby girl Aljalila ↑ NewsCred - Page not found. daylife.com. დაარქივებულია ორიგინალიდან — 7 February 2012. ციტირების თარიღი: 12 April 2015. ↑ „Mohammed is blessed with a baby boy, names him 'Zayed'“. Emirates 24|7 (ინგლისური). 2012-01-08. ციტირების თარიღი: 2017-03-22. ↑ Photographic image (JPG). ციტირების თარიღი: 2017-05-25. ↑ Photographic image (JPG). ციტირების თარიღი: 2017-05-25. ↑ Photographic image (JPG). ციტირების თარიღი: 2017-05-25. ↑ Photographic image (JPG). ციტირების თარიღი: 2017-05-25. ↑ „Princess Haya To Receive WFP Hunger Hero Award In Davos“ (ინგლისური). ციტირების თარიღი: 2017-02-01.
ჯოლხეეთი

ჯოლხეეთი — სოფელი ჭიათურის მუნიციპალიტეტში (ვაჭევის თემი). მდებარეობს ჭიათურის პლატოზე, მდინარე ღვითორის (ბუჯის მარცხენა შენაკადი) ხეობაში. ზღვის დონიდან 760 მეტრი, ჭიათურიდან 17 კილომეტრი. 2014 წლის აღწერის მონაცემებით სოფელში ცხოვრობს 167 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 571. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ბელიოს ორთოგრაფია

ბელიოს ორთოგრაფია ან ჩილეური ორთოგრაფია — ესპანურ ენოვანი ორთოგრაფია, რომელიც შექმნეს ვენესუელელმა ანდრეს ბელიომ და ხუან გარსია დელ რიომ. გამოიცა ლონდონში 1823 წელს. ორთოგრაფია გარკვეული პერიოდი ჩილეში ოფიციალურად გამოიყენებოდა, მან ასევე გავლენა მოახდინა სხვა ესპანურენოვან ქვეყნებზეც. ახლი ორთოგრაფიის მიზანი იყო გრაფემასა და ფონემას შორის ერთმნიშვნელოვანი შესაბამისობის მიღწევა. რეფორმა წარუმატებელი აღმოჩნდა. სტანდარტული ესპანური ორთოგრაფია, რომელსაც ესპანურ ენოვანი ამერიკა იყენებდა შეიცავს ომოფონებს: (⟨c⟩, ⟨k⟩, ⟨qu⟩; ⟨c⟩, ⟨s⟩, ⟨z⟩; ⟨g⟩, ⟨j⟩, ⟨x⟩; ⟨b⟩, ⟨v⟩; ⟨y⟩, ⟨ll⟩; ⟨i⟩, ⟨y⟩) ან ასოებს, რომლებიც რამდენიმე ბგერას აღნიშნავენ: (⟨c⟩, ⟨g⟩, ⟨r⟩, ⟨x⟩, ⟨y⟩), ასევე (⟨h⟩; ⟨u⟩ ⟨g⟩-ს და ⟨q⟩-ს შემდეგ). ბელოს მოსაზრებით უნდა მომხდარიყო მოდიფიკაცია შემდეგ ორ ბიჯად: პირველი ბიჯი: ⟨j⟩-ს ხმოვანება უნდა გამხდარიყო "სუსტი" ⟨g⟩ (jeneral, jinebra); ⟨z⟩-ს ხმოვანება უნდა გამხდარიყო "სუსტი" ⟨c⟩ (zerdo, zisma); გაუქმებულიყო უხმო ⟨h⟩ და უხმო ⟨u⟩ ⟨qu⟩-დან (qeso); ⟨i⟩ ხმოვანი ჩაენაცვლებინა ⟨y⟩-ით როგორც ხმოვანი (rei, i); ორმაგი ⟨r⟩-სთვის ყოველთვის ჩიწეროს ⟨rr⟩ (rrazón, alrrededor). მეორე ბიჯი: ⟨q⟩-ს ჩაენაცვლებინა ძლიერი c (qasa); ჩამოეშორებინათ უხმო ⟨u⟩ ⟨gu⟩-დან (gerra, ginda). 1843 წლის 17 ოქტომბერს, დომინგო ფაუსტინო სერმიენტომ (ჩილეს უნივერსიტეტში ბელოს ლექტორი) კაცობრიობის და ფილოსოფიის ფაკულტეტს წარუდგინა პროექტი: ამერიკული ორთოგრაფიის რეპორტი.[1] დაარქივებული 2016-03-03 საიტზე Wayback Machine. 1844 წლის 19 თებერვალ ფაკულტეტმა ცვლილებები ზედმეტად რადიკალურად მიიჩნია, თუმცა ბელიოს ზოგიერთ იდეას მხარი დაუჭირა. ჩილეს მთავრობამ ბელიოს რეკომენდაციით გაატარა შემდეგი რეფორმები: ⟨j⟩-ს ხმოვანება უნდა გამხდარიყო "სუსტი" ⟨g⟩ (jeneral, jinebra); ⟨i⟩ ხმოვანი ჩაენაცვლებინა ⟨y⟩-ით როგორც ხმოვანი (rei, i); ⟨x⟩ -ის ნაცვლად თანხმოვნის წინ ⟨s⟩ ჩაიწერა. (testo). ცვლილებებმა გავლენა მოახდინა: არგენტინაზე, ეკვადორზე, კოლუმბიაზე, ნიკარაგუაზე და ვენესუელაზე. მიუხედავად ამისა, გარკვეული დროის შემდეგ ხმარებაში სტანდარტული ესპანური ორთოგრაფია დაბრუნდა. ბოლო ქვეყანა, სადაც ცვლილებები გააუქმეს, 1927 წელს იყო ჩილე. ნობელის პრემიის ლაურეატი პოეტი ხუან რამონ ხიმენესი თავის ნაშრომებში ბელიოს ორთოგრაფიას იყენებდა. Bello, Andrés y Juan García del Río. (1823) 1826. Indicaciones sobre la conveniencia de simplificar la ortografía en América. Biblioteca Americana (pags 50-66), Londres. Reimpreso en El Repertorio Americano (octubre de 1826, pags. 27-41) [2] Bello, Andrés.1827. Ortografía castellana, en El Repertorio Americano (abril de 1827, pags. 10-16). Londres [3] Bello, Andrés. 1844. Ortografía, en El Araucano 10 y 24 de mayo de 1844, Santiago. [4] Bello, Andrés. 1847. Gramática de la lengua castellana destinada al uso de los americanos [5] Carbonell, José Antonio. 2007. Andrés Bello en Babel, trabajo presentado en el IV Congreso Internacional de la Lengua Española 2007. Cartagena de Indias. [6] Contreras E, Lidia. 1993. Historia de las ideas ortográficas en Chile Centro de Investigaciones Barros Arana. Santiago. Rosenblat, Ángel. 1981. Las ideas ortográficas de Bello, en Andrés Bello, Obras completas, t. V, La Casa de Bello, Caracas, 1981, pp. IX–CXXXVIII. Rosenblat, Ángel. 2002. El español de América. Biblioteca Ayacucho, Caracas.
ჩრდილოეთი ევროპა

ჩრდილოეთი ევროპა — ევროპის ერთ-ერთი გეოგრაფიული რეგიონი. ტრადიციულად ჩრდილოეთი ევროპა გულისხმობს სკანდინავიის ქვეყნებს (ფართო გაგებით): ნორვეგია, შვედეთი, ფინეთი, დანია, ისლანდია. სსრ კავშირის დაშლის შემდეგ მათ რიცხვს მიემატა ბალტიის 3 ქვეყანა: ესტონეთი, ლატვია, ლიეტუვა. ეს არის ამ ტერმინის პოლიტიკური მნიშვნელობა. წმინდა გეოგრაფიული თვალსაზრისით, ჩრდილოეთი ევროპა გაცილებით დიდი არეა, რომელიც მოიცავს ტერიტორიას ალპების ჩრდილოეთით. ამ მოსაზრების გათვალისწინებით, ჩრდილოეთ ევროპაში, გარდა ზემოხსენებული ქვეყნებისა, შედის: ბრიტანეთის კუნძულები — დიდი ბრიტანეთი, ირლანდია. ბენილუქსის ქვეყნები — ბელგია, ნიდერლანდები, ლუქსემბურგი. საფრანგეთის ჩრდილოეთი ნაწილი. გერმანიის ნაწილი. პოლონეთი — ნაწილობრივ. რუსეთის ევროპული ნაწილის უდიდესი ნაწილი. აღმოსავლეთი ევროპა დასავლეთი ევროპა სამხრეთი ევროპა ცენტრალური ევროპა United Nations Statistics Division- Standard Country and Area Codes Classifications (M49)
ელიზავეტა (ბელცი)

ელიზავეტა (რუმ. Elizaveta) — სოფელი მოლდოვაში, ბელცის მუნიციპალიტეტში. მდებარეობს ზღვის დონიდან 93 მეტრზე. 2004 წლის მონაცემებით, მოსახლეობა 3 523 ადამიანს შეადგენდა. მოლდოვის ადმინისტრაციული დაყოფა ბელცის მუნიციპალიტეტი ↑ Clasificatorul unităților administrativ-teritoriale al Republicii Moldova (CUATM) (რუმინული)
იმან ბინტ აბდულაჰი

პრინცესა იმან ბინტ აბდულაჰი (არაბ. إيمان بنت عبدالله; დ. 27 სექტემბერი 1996, ამანი, იორდანია) — იორდანიის მეფე აბდულა II-ისა და დედაფალ რანია ალ-აბდულას მეორე შვილი და უფროსი ქალიშვილი. 1996 წლის 27 სექტემბერს ამანში დაბადებული პრინცესა, იორდანიის მეფე აბდულასა და დედოფალი რანიას ქალიშვილია, ამავე დროს იმანი ჰაშიმიდების ოჯახის წევრია. ის მუჰამედის 42-ე თაობის შთამომავალია. მისი პაპა იორდანიის ყოფილი მეფე ჰუსეინია, ხოლო ბებია ინგლისში დაბადებული დედოფალი მუნა იყო, რომელიც ჰუსეინის მეორე ცოლი იყო. იმანს ჰყავს ერთი უფროსი ძმა, პრინცი ჰუსეინი და ორი უმცროსი და სალმა და ძმა ჰაშემი. პრინცესა იმანი დაესწრო ამანის საერთაშორისო აკადემიას (IAA). 2014 წლის 4 ივნისს, მან დაამთავრა IAA და დაჯილდოვდა სკოლის საუკეთესო ატლეტის წოდებით. ამჟამად პრინცესა სწავლობს ვაშინგტონის ჯორჯთაუნის უნივერსიტეტში, სადაც მისი ძმა ჰუსეინიც სწავლობს. 2010 წლის 19 ივნისს, იმანი თავის მშობლებთან ერთად ესწრებოდა შვედეთის პრინცესა ვიქტორიას ქორწილს. პრინცესა ასევე სტუმრობდა მშობლებთან ერთად გაერთიანებულ სამეფოს, საფრანგეთს, იტალიას, ჩინეთსა და იაპონიას. ↑ "Queen Rania's moving speech for Iman on her graduation". Royalista. 11 June, 2014. ↑ "Princess Iman of Jordan turns 18 today". Royalista. 27 September, 2014.
კრეკინგი

კრეკინგი (ინგლ. cracking, crack – გახლეჩა) — ნავთობისა და მისი ფრაქციების გადამუშავება, რომელსაც თან ახლავს მძიმე ნახშირწყალბადების გახლეჩა, აგრეთვე იზომერიზაცია და ახალი მოლეკულების სინთეზი ციკლიზაციის, პოლიმერიზაციის და კონდენსაციის შედეგად. კრეკინგი ძრავას საწვავის (კერძოდ, ბენზინის) და ქიმიური ნედლეულის მიღების ერთ-ერთი ძირითადი მეთოდია. განასხვავებენ თერმულ და კატალიზურ კრეკინგს. თერმული კრეკინგის დროს მიმდინარე დაშლის რეაქციები მიმდინარეობენ თავისუფალ რადიკალური მექანიზმით. 470-540°C ტემპერატურისა და 40-60 ატმოსფერული წნევისას მიმდინარე თერმული კრეკინგით მიღებული პროდუქტები შეიცავს ბევრ უჯერ ნახშირწყალბადს, რომელთა შემცველი ბენზინი საჭიროებს შემდგომ გადამუშავებას. 500-600°C და დაბალი (რამდენიმე ატ) წნევის დროს მიმდინარე თერმული კრეკინგით, რომელსაც კოქსვასაც უწოდებენ, მძიმე პროდუქტებს (მაგ., გუდრონს) გარდაქმნიან უფრო მსუბუქ პროდუქტებად (გამოსავალი 60-70%), რომელთაგან შემდგომ ღებულობენ ძრავას საწვავს, აგრეთვე კოქსს (20%). კრეკინგის, რომელიც მიმდინარეობს 650-750°C-ზე და დაბალი წნევისას, უწოდებენ აგრეთვე პიროლიზსს, რომლის დროსაც მიირება 50%-მდე უჯერი ნახშირწყალბადების შემცველი აირი და არომატული ნაერთები. კატალიზური კრეკინგით ძირითადად ღებულობენ ბენზინისა და ნავთგაზოილის ფრაქციებს. კატალიზური კრეკინგის პროცესი თერმულზე უფრო სწრაფია, ამასთან გარდაქმნის პროდუქტებში ბევრია ნაჯერი ნახშირწყალბადი, რის გამოც მიღებული ბენზინი მაღალხარისხოვანია. ფართოდ გავრცელებულია კატალიზური კრეკინგი წყალბადის მონაწილეობით, ე.წ. ჰიდროკრეკინგი, რის შედეგად მიირება მაღალხარისხოვანი ძრავას საწვავი. ცნობილია აგრეთვე ჟანგვითი და ელექტროკრეკინგები. ქართული საბჭოთა ენციკლოპედია, ტ. 6, თბ., 1983. — გვ. 24. Information on cracking in oil refining from howstuffworks.com (ინგლისური) www.shukhov.org/shukhov.html — Vladimir Grigorievich Shukhov biography (ინგლისური)
გელა აფრასიძე

გელა აფრასიძე (დ. 14 იანვარი, 1998, თბილისი) — საქართველოს მორაგბეთა ეროვნული ნაკრების წევრი. 2017 წლიდან თამაშობს ფრანგულ „მონპელიეში“ და საქართველოს ეროვნულ ნაკრებში. რაგბის 20 წლამდელთა 2017 წლის ჩემპიონატში აფრასიძე საქართველოს ოცწლამდელთა ნაკრების შემადგენლობაში თამაშობდა. ↑ დაარქივებული ასლი. დაარქივებულია ორიგინალიდან — 2017-06-23. ციტირების თარიღი: 2017-06-19. ↑ დაარქივებული ასლი. დაარქივებულია ორიგინალიდან — 2017-06-21. ციტირების თარიღი: 2017-06-19. ↑ დაარქივებული ასლი. დაარქივებულია ორიგინალიდან — 2018-06-27. ციტირების თარიღი: 2017-06-19. ↑ worldrugby.org. U20 Championship. დაარქივებულია ორიგინალიდან — 2018-06-27. ციტირების თარიღი: 2017-06-19.
ექსტრაკლასა

ექსტრაკლასა (პოლ. Ekstraklasa) — პროფესიონალური საფეხბურთო ლიგა პოლონური კლუბებისთვის. წარმოადგენს პოლონეთის უმაღლეს საფეხბურთო ლიგას. ჩემპიონატი დაარსდა 1926 წელს და მასში მონაწილეობას იღებს 16 გუნდი. სეზონი იწყება ივლისში და მთავრდება მომავალი წლის მაისში, ან ივნისში. დაარსებიდან დღემდე, ექსტრაკლასაში სულ 80-მა კლუბმა ითამაშა, საიდანაც 16 გახდა ჩემპიონი. ჩემპიონატის ისტორიაში ყველაზე წარმატებული კლუბებია ზაბჟეს „გურნიკი“ და კრაკოვის „ვისლა“, რომლებმაც 14-ჯერ მოიგეს პოლონეთის ჩემპიონატები. მოქმედი ჩემპიონია პოზნანის „ლეხი“. ოფიციალური საიტი (პოლონური), (ინგლისური) ექსტრაკლასა Facebook-ზე ექსტრაკლასა Twitter-ზე 90minut.pl Poland - List of Champions ↑ 1951 წელს, პოლონეთის ფეხბურთის ასოციაციამ გადაწყვიტა ჩემპიონის ტიტული პოლონეთის თასის გამარჯვებულისთვის გადაეცა, თასის გათამაშების პოპულარიზაციისთვის. შესაბამისად რუხი, რომელიც ჩემპიონატში მეექვსე ადგილზე გავიდა, მაგრამ ქვეყნის თასი მოიგო, ჩემპიონიც გახდა. თასის გადაცემამდე, ჩემპიონატის გამარჯვებული ვისლა იყო.
სალმა ბინტ აბდულაჰი

პრინცესა სალმა ბინტ აბდულაჰი (არაბ. سلمى بنت عبدالله; დ. 26 სექტემბერი 1996, ამანი, იორდანია) — იორდანიის მეფე აბდულა II-ისა და დედაფალ რანია ალ-აბდულას მესამე შვილი და მეორე ქალიშვილი. პრინცესა სალმა ჰაშიმიდების ოჯახის წევრია და მაჰმადის 42-ე თაობის პირდაპირი შთამომავალია. იგი სწავლობს „IAA“-ში (ამანის საერთაშორისო აკადემია) და არის მეთერთმეტე კლასის მოსწავლე. ↑ His Majesty King Abdullah II King of the Hashemite Kingdom of Jordan. Royal Hashemite Court. ციტირების თარიღი: 2 April 2011. ↑ დაარქივებული ასლი. დაარქივებულია ორიგინალიდან — 2006-03-07. ციტირების თარიღი: 2017-06-19.